მაქსიმილიან რობესპიერი
მაქსიმილიან ფრანსუა მარი ისიდორ დე რობესპიერი (ფრანგ. Maximilien François Marie Isidore de Robespierre, თანამედროვეებისთვის ცნობილი როგორც „მოუსყიდავი“ (ფრანგ. L’Incorruptible) დ. 6 მაისი, 1758, არასი — გ. 28 ივლისი, 1794, პარიზი) — დიდი ფრანგული რევოლუციის ერთ-ერთი ლიდერი, იაკობინელების მეთაური. საკანონმდებლო ყრილობის (1789 წლიდან) და კონვენტის (1792 წლიდან) წევრი. 1793 წელს ფაქტობრივად მართავდა საზოგადოებრივი გადარჩენის კომიტეტს და რევოლუციის მტრების წინააღმდეგ ტერორი გამოაცხადა. 1794 წლის 27 ივლისს ჩამოაგდეს, ხოლო მომდევნო დღეს კი თანამებრძოლებთან ერთად გილიოტინაზე თავი მოკვეთეს.